جهة ݣلميم واد نون

جهة ݣلميم واد نون (بلامازيغية: ⵜⴰⵙⴳⴰ ⵏ ⴳⵓⵍⵎⵉⵎ ⴰⵙⵉⴼ ⵏ ⵏⵓⵏ، بالفرانساوية: Guelmim-Oued Noun) وحدة من لجيهات ديال لمغريب اللي تصايبو عام 2015، من مورا ما نقصو عدد لجيهات من 16 لـ 12. لجيهة كاينة فشمال لاقاليم لجانوبية ديال البلاد، و لعاصيمة ديالها هي ݣلميم، و مابين لمدون اللي كاينين فلجيهة: سيدي ايفني وطان طان واسا-الزاݣ ولخصاص وبويزاكارن. عدد السكان على حساب لاحصاء اللي تدار فـ2014 وصل فهاد لجيهة لـ433، 755. لميساحة ديال لجيهة هي 46، 108 كم². السكان ولاقاليم. السكان فلاقاليم ديال لجيهة. هاد لجدوال كايبين لاقاليم ديال لجيهة والسكان ديالها: التطور ديال شحال دالسكان. هاد لجدوال كايعطي التطور ديال شحال دالسكان فلجيهة: لجغرافيا ولموناخ. جهة ݣلميم واد نون محاديها من الشمال جهة سوس ماسة ومن لجانوب جهة العيون الساقية الحمراء. هاد لجيهة فيها بزاف ديال لخصائص لجغرافية بحال انه دايز منها جبال لاطلس الصغير ؤويدان بحال واد نون وواد درعة و وسهول خصبة وسهول صحراوية. لميساحة ديال لجيهة واصلة لـ46، 108 كم². لجيهة ديال ݣلميم واد نون غالب عليها لمووناخ الصحراوي، بحيت اغلب لاراضي ديالها ماكاتفوتش التساقوطات فيها 120 ملم، وزيادة على الريح ديال الشرݣي اللي كايجي من الصحرا لكبيرة. هاد لجدوال كيعطي لمعلومات على لحرارة والشتا فمدينة ݣلميم اللي هي لعاصيمة ديال لجيهة. لبينية التحتانية. مطار ݣلميم الداخلي هو مطار كاين فمدينة ݣلميم وكايسيرڤي لجيهة ديال ݣلميم واد نون. كيبعد لمطار على الصونطرڤيل ديال ݣلميم بـ4. 2 كيلوميتر، وقريب من الطريق لوطنية 1 و الطريق لوطنية 21. كيتعتابر هاد لمطار فلمغريب مطار داخلي، ومنو كايمشيو بزاف ديال الرحلات فالداخل مدنيا وحتى على مستوى لعسكر وكايقدر يهز 700. 000 مسافر. مطار طانطان الداخلي (مطار طانطان الشاطي لبيض) هو مطار كاين فمدينة طان طان. كيبعد لمطار على الصونطرڤيل ديال طان طان بـ8 كيلوميتر، وقريب من لملاݣية ديال الطريق لوطنية 1 والطريق لوطنية 14. كيتعتابر مطار مغريبي داخيلي، ومنو كايمشيو بزاف ديال الرحلات فالداخل اللي ايما مدنية اولا ديال لعسكر، وكايخدم بزاف فوقيتة لموسم ديال طانطان. ماكاينش شي اوطوروت كادّوز فلجيهة، والاكين كاينين 4 ديال الطرقان لوطنية اللي دايزة وهي الطريق لوطنية 1 والطريق لوطنية 14 والطريق لوطنية 17 والطريق لوطنية 21. ليقتيصاد. لفلاحة. كاينة 200 الف هيكتار فلجيهة ديال ݣلميم واد نون صالحة للزيراعة، زيادة على هادشي كاينة 4 دلمليون هيكتار ديال لكسيب ديال الجمال ولماعز ولبݣر ولغنم. كاين فلجيهة الشجر ديال ارݣان والنخيل وحتى لكرموس. الصيد لبحري مزيان فلجيهة وكاين فلبحورة ديال سيدي ايفني (11. 669 طن فـ2013) وطان طان (79. 989 طن فـ2013)، واللي فيهوم واحد التروة كبيرة ديال لحوت. الصيناعة. لقطاب ديال الصيناعة لكبار فلجيهة هوما لمرسى ديال طان طان ولمدينة ديال ݣلميم، اما باقي لاقاليم فمافيهومش بزاف ديال الصيناعة بسباب ليستيتمارات اللي ماكاينينش. لينتاج ديال زيت لحوت والدݣيݣ هوما باش معروفة طان طان. مدينة سيدي ايفني معروفة بلمصانيع ديال لمواد دلبني. كاينة 33 وحدة صيناعية فلجيهة اللي مخدمة 3. 104 دلپيرصونيل. السياحة. التنوع ديال الطبيعة والتقافة هو اللي مخلي لجيهة تولي قبلة ديال السياح سوا من لمغريب اولا من برّا ديالو. فـ2016 جات 20. 206 ديال السياح لجيهة، وتسجلات 34. 576 ليلة ديال لمبيت. الناس ديال برّا جات من فرانسا والصبليون وبلايص خرة من اوروپا. لعادات والتقاليد ديال لجيهة والسوق ديال امحيريش ولموسم ديال طانطان كايجيبو السياح، ومع واحد لبحر اللي فيه 200 كيلوميتر فالطول بالرملة ديالو خصوصا فسيدي ايفني. لجيهة فيها لعيون اللي جارية وسط لواحات ولهضاب ديال الصحرا، ولكهوف ولحجر اللي تنقش هادي تلتالاف عام ولحامات اللي كاينين فجوايه ݣلميم واسا-الزاݣ.